《九月朔晨起忆故园晚易》
宋代·舒岳祥

晚易图书烬，篆畦花木新。
承平三世积，丧乱一朝贫。
清晓凭栏意，空山袖手人。
平生欲学杜，漂泊始成真。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。